
Nr.3435 din 08.11.2024
PROCES – VERBAL 

Incheiat astăzi 08.11.2024 cu ocazia şedinţei Consiliului local al comunei Dieci care a avut loc la sediul Consiliului din Dieci, nr.139A, fiind convocată prin Dispoziţia Primarului comunei Dieci nr.93/2024.
Din cei 9 consilieri în funcţie sunt prezenţi toți 9 .

            Sunt de asemenea prezenti: Galea Ștefan Petru –primar, jr.Popuţa Dărău Ioan-Gabriel-secretar general comună.

            Procesul verbal al şedinţei este întocmit de către dl secretar general.
I.

Lucrările şedinţei  CONSILIULUI LOCAL DIECI sunt deschise de către secretarul general al comunei, dl.Popuţa Dărău Ioan Gabriel, care  prezintă Ordinul Prefectului  nr.812/06.11.2024  prin care se constatată  CL Dieci ca legal constituit , emis în urma desfășurarii ședinței de constituire a Consiliului din data de 06.11.2024.


Dl Popuţa Dărău Ioan-Gabriel, secretar general al comunei Dieci, solicită să se facă propuneri pentru alegerea președintului de ședință pentru următoarele 3 luni. Se dă citire  primului punct al ordinii de zi,  Proiectul de hotărâre privind alegere președinte de ședință pentru perioada noiembrie 2024 – ianuarie 2025.– inițiator Galea Ștefan Petru;
Este propus să fie ales în calitate de președinte de ședință  dl. consilier Galea Adam.

Dl. secretar general , după ce constată că nu mai sunt alte propuneri, supune la vot alegerea dlui. consilier Galea Adam, ca președinte de ședință, propunere care este aprobată cu 8 voturi pentru de cei 8 consilieri prezenţi cu drept de vot din 9 în funcţie, (dl. consilier Galea Adam nu a participat la dezbateri și la vot), fiind adoptată HOTĂRÂREA NR. 78/2024. Dl Galea Adam preia conducerea lucrarilor sedintei.

II.

             Dl. președinte Galea Adam  dă  citire Dispoziției Primarului nr 93/2024 de convocare a Consiliului local în şedinţă conform următorului PROIECT AL ORDINII DE ZI:
             1.Proiect de hotărâre privind alegere președinte de ședință pentru perioada noiembrie 2024 – ianuarie 2025.

             2.Proiect de hotarare privind aprobare aprobarea ordinei de zi a şedinţei  Consiliului local din data de 08.11.2024;

             3.Proiect de hotărâre privind  constituirea comisiilor de specialitate ale Consiliului Local pentru mandatul 2024-2028.

             4.Proiect de hotarare privind   alegerea viceprimarului comunei Dieci.

               Proiectele  de hotărâre au  fost iniţiate de dl.Galea Stefan Petru-primar.
   Dl președinte de ședință dă citire punctului 2. de pe ordinea de zi Proiectul ordinei de zi a şedinţei  Consiliului local din data de 08.11.2024– inițiator Primar Galea Stefan Petru.

   Nu sunt discuții.

   Dl. preşedinte de şedinţă  supune la vot aprobarea proiectului de hotărâre în forma modificată, acesta fiind aprobat cu unanimitate de 9 voturi pentru de cei 9 consilieri prezenţi, din totalul de 9 în funcţie, fiind adoptată HOTĂRÂREA NR. 79/2024.

  Se trece la punctul                                                   
III.

            Dl președinte de ședință dă citire punctului 3. de pe ordinea de zi Proiect de hotărâre privind  constituirea comisiilor de specialitate ale Consiliului Local pentru mandatul 2024-2028 -inițiator Galea Ștefan Petru –primar.
Potrivit art.124 și art.125 din OUG nr.57/2019 privind Codul Administrativ, cu modificările şi completările ulterioare, după constituire Consiliul local organizează comisii de specialitate pe principalele domenii de activitate. Pot fi membri ai comisiilor de specialitate numai consilierii locali.

Dl presedinte solicita  sa fie facute propuneri asupra numărului de comisii în funcţie de specificul local  şi nevoile activităţile consiliului.Sunt propuse un numar de 3 comisii pe urmatoarele domenii de activitate 

1.Agricultură, activităţi economico-financiare, protecţia mediului şi turism

2.Activităţi social-culturale, culte, învăţământ,sănătate şi familie, protecţie copii şi sport
      3.Juridic şi de disciplină, amenajarea teritoriului şi urbanism, muncă şi protecţie 

sociala
    Supus la vot se aproba cu unanimitate de voturi numărul comisiilor si membrilor in comisiile de specialitate, dupa cum urmeaza –comisia nr.1 un numar de 3 membri, comisia nr. 2, un numar de 3 membri si comisia nr.3 tot 3 membri.Se trece la propuneri.Astfel, sunt propusi urmatorii, pe comisii:

Comisia nr.1 :

1. Dl. Galea Adam Teodor, consilier local din partea Partidului AUR , 

2. Dl. Pavel Stefan Iulius , consilier local din partea Partidului Social Democrat,

3. Dl. Salcu Ioan, consilier local din partea Partidului Naţional Liberal .

Comisia nr.2 :

1. Dl. Bogdan Gheorghe Florin , consilier local din partea Partidului Naţional Liberal ,

2. Dna. Budea Andreea Daiana, consilier local din partea Partidului Social Democrat ,

3. Birău Marcu Onoriu consilier local din partea Partidului Naţional Liberal.

Comisia nr.3 

1. Dl. Vultur stelian Vasile, consilier local din partea Partidului Naţional Liberal ,

2. Dl. Stanoievici Filip , consilier local din partea Uniunii Salvați România, 

3. Dl. Coman Călin Pavel, consilier local din partea Partidului Naţional Liberal.

Este supus votului deschis fiecare consilier în parte ,din fiecare comisie (fiecare consilier se abține când este vorba de acesta),  fiind aprobati cu unanimitate de voturi.
Se supune la vot proiectul hotărârii  privind  stabilirea numărului membrilor fiecărei comisii, precum şi componenţa nominală a acestora, fiind adoptată Hotărârea nr. 80/2024 cu un număr de 9 voturi pentru.
Înainte de se trece la punctul următor dl presedinte propune  o pauză în care comisiile prospăt aprobate urmează a-si face procedura de constituire , redactare proces verbal de constituire, alegere cu votul deschis al majorităţii consilierilor ce o compun câte un preşedinte şi câte un secretar la fiecare comisie,  si avizare proiect de HCL ce urmează la punctul următor la ordinea de zi, respectiv Proiect de hotarare privind   alegerea viceprimarului comunei Dieci.
 Se trece la pct.

  IV.

Dl președinte de ședință dă citire punctului 4. de pe ordinea de zi  Proiect de hotarare privind   alegerea viceprimarului comunei Dieci - inițiator Galea Ștefan Petru –primar.
Dl presedinte arata ca potrivit  art.152  din OUG nr.57/2019 privind Codul Administrativ, viceprimarul este ales, prin vot secret, cu majoritate absoluta, din randul membrilor consiliului local, la propunerea primarului sau a consilierilor locali.Exercitarea votului se face pe baza de buletine de vot. Alegerea viceprimarului se realizeaza prin hotarare a consiliului local.  La deliberarea si adoptarea hotararilor care privesc alegerea  viceprimarului participa si voteaza consilierul local care candideaza la functia de viceprimar.
Proiectul de hotărâre este avizat de către cele 3 comisii de specialitate.

Date fiind făcute precizările din lege, se trece la propuneri pentru a fi înscrise pe buletinul de vot.

Dl. Primar  propune pe dl Bogdan Gheorghe Florin.

Nu mai sunt alte propuneri.Dupa intocmirea buletinelor de vot ( fiecare buletin având înscris numele candidatului și optiunea DA/NU) se trece la alegerea prin vot secret a  viceprimarului.In urma numararii voturilor se constata ca dl Bogdan Gheorghe Florin a fost ales in functia de viceprimar al comunei Dieci cu un numar de 8 voturi, un vot neavând nici o optiune, fiind adoptată HOTĂRÂREA NR. 81/2024.

Dl. preşedinte de şedinţă văzând că nu mai sunt şi alte probleme la ordinea de zi, declară închise lucrările şedinţei.
     PREŞEDINTE DE ŞEDINTĂ                                                              SECRETAR GENERAL 
              Galea Adam                                                                                   jr.Popuţa Dărău Ioan Gabriel
